Lav et referat af nedenstående tekst:

Tekst:
Danskere med hang til sneklædte landskaber skal nyde udsigten, når de mandag morgen begiver sig udenfor. For et vejrskifte senere på dagen vil nemlig gøre indhug i snemængderne, der ifølge DMI nogle steder måler 15 centimeter og muligvis en smule mere lokalt. - Meget af sneen begynder at forsvinde nu. Mandag eftermiddag og aften begynder temperaturen at stige. Der, hvor der ligger mest sne, vil det selvfølgelig tage noget tid, siger vagtchef Frank Nielsen til Ritzau. Nordjyderne er blandt de hårdest ramte af sneen. - Det er et bælte fra Midtsjælland op over det østlige Djursland til det østlige Himmerland og Vendsyssel, der har fået mest sne, siger Frank Nielsen. I Aalborg har der været under 10 frostgrader natten til mandag, og Nordjyllands Politi advarer på Twitter om glatte veje. Snevejret har indtil videre ikke givet store trafikale problemer, og politiet melder, at bilisterne de fleste steder har kørt efter forholdene. Nordjyllands Trafikselskab melder om forsinkelser i hele regionen på grund af de isglatte veje.

Referat:
En kold og hvid morgen bliver afløst af mildere vinde, der fra mandag aften vil få sneen til at smelte.